wickkiey/tamil-wikipedia-chunked huggingface dataset:
# துவாரகா, குசராத்து சட்டமன்றத் தொகுதி

**துவாரகா, குசராத்து சட்டமன்றத் தொகுதி** (*Dwarka, Gujarat Assembly constituency*) (தொகுதி வரிசை எண்:82) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி தேவபூமி துவாரகை மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *பபுபா மானெக்* ஆவார்.
# துவாரகா, குசராத்து சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. கல்யாண்பூர் தாலுகா
1. ஒக்கமண்டல் தாலுகா
# துவாரகா, குசராத்து சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2012 | பபுபா மானெக் | பாரதிய ஜனதா கட்சி |
| 2017 |  |  |
| 2022 | } |  |
# குட்டியானா சட்டமன்றத் தொகுதி

**குட்டியானா சட்டமன்றத் தொகுதி** (*Kutiyana Assembly constituency*) (தொகுதி வரிசை எண்:84) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி போர்பந்தர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் சமாஜ்வாதி கட்சியை சேர்ந்த *காந்தல் ஜடேஜா* ஆவார்.
# குட்டியானா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. குட்டியான தாலுகா
1. ரணவவு தாலுகா
1. போர்பந்தர் தாலுகா (பகுதி) கிராமங்கள் - ரத்தன்பர், ஒட்டர், துக்டா கோசா, கேஷோத் (லுஷாலா), எராடா, டெலோடர், மித்ராலா, ராஜ்பர், கோசா, சிகாசா, பாத், கரேஜ், நவி பந்தர், ரதியா, உண்டடா, பலேஜ், கடச், மோச்சா, கோர்சர், மாந்தர், சிங்காரியா, பாடா, மாதவபூர்
# குட்டியானா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2012 | காந்தல் ஜடேஜா | தேசியவாத காங்கிரசு கட்சி |
| 2017 |  |  |
| 2022 | சமாஜ்வாதி கட்சி | } |
# மானவடார் சட்டமன்றத் தொகுதி

**மானவடார் சட்டமன்றத் தொகுதி** (*Manavadar Assembly constituency*) (தொகுதி வரிசை எண்:85) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஜூனாகத் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *அரவிந்த்பாய் லதானி* ஆவார்.
# மானவடார் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. மானவாடர் தாலுகா
1. வந்தாளி தாலுகா
1. மெண்டர்டா தாலுகா - முழு தாலுகா - லகாட்வேரி நெஸ் கிராமத்தைத் தவிர
# மானவடார் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2017 | ஜவஹர்பாய் சாவ்தா | இந்திய தேசிய காங்கிரஸ் |
| 2019 (இடைத்தேர்தல்) | பாரதிய ஜனதா கட்சி |  |
| 2022 | அரவிந்த்பாய் லதானி | இந்திய தேசிய காங்கிரஸ் |
| 2024 (இடைத்தேர்தல்) | பாரதிய ஜனதா கட்சி | } |
# கேசோத் சட்டமன்றத் தொகுதி

**கேசோத் சட்டமன்றத் தொகுதி** *(Keshod Assembly constituency)* என்பது இந்தியாவின் குசராத்து மாநிலத்தின் 182 சட்டமன்ற தொகுதிகளில் ஒன்றாகும். இது ஜுனாகத் மாவட்டத்தின் ஒரு பகுதி ஆகும்.
# கேசோத் சட்டமன்றத் தொகுதி

## இத்தொகுதியில் அமைந்துள்ள பகுதிகள்

இந்த சட்டமன்ற தொகுதி பின்வரும் பிரிவுகளை உள்ளடங்கி உள்ளது  
1. கேசோத் தாலுகா
1. மங்கரோல் தாலுகா (பகுதி கிராமங்கள்-மிட்டி, ஹன்தர்பூர், ஃபுல்ராமா, லங்கட், ஓசா கேட், பத்ரோட், பாகஸ்ரா-கேட், கோடாதர், ஷர்மா, சமர்டா, சாந்தா, சர்சாலி, தாலி, மேகாடி, விரோல், கங்கனா, திவ்ரானா, காலேஜ், சாங்க்வா, வட்லா, அஜக், அந்த்ரோலி, திவாசா, பாமன்வாடா, நாகிச்சனா, தர்சாலி, சிங்காரியா, ஃபரங்டா, ஜரியாவடா, சங்கவாடா, ஷில், தலோத்ரா, நந்தர்கி, சந்த்வானா, கராம்டி, கோரேஜ், மேனஞ்ச், கங்கசா, லோஹேஜ், ரஹிஜ், ரூதல்பூர், சுல்தான்பூர், பட்காம்,
# கேசோத் சட்டமன்றத் தொகுதி

## சட்டப்பேரவை உறுப்பினர்கள்

| 1980 | தேவ்ஜிபாய் வனவி | இந்திய தேசிய காங்கிரஸ் |
| --- | --- | --- |
| 1985 | பர்பத் தவடா | இந்திய தேசிய காங்கிரஸ் |
| 1990 | ஹமீர்பாய் துலா | ஜனதா தளம் |
| 1995 | பச்சுபாய் சோந்தரவா | பாரதிய ஜனதா கட்சி |
| 1998 | சமத் ரதோத் |  |
| 2002 | மாதாபாய் போரிச்சா |  |
| 2007 | வந்தனா மக்வானா |  |
| 2012 | அரவிந்த் லடானி |  |
| 2017 | தேவபாய் மலம் |  |
| 2022 | } |  |
# விசாவதர் சட்டமன்றத் தொகுதி

**விசாவதர் சட்டமன்றத் தொகுதி** (*Visavadar Assembly constituency*) (தொகுதி வரிசை எண்:87) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஜூனாகத் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *அரவிந்த்பாய் ஜினாபாய் லதானி* ஆவார்.
# விசாவதர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. விசாவதர் தாலுகா
1. பீசன் தாலுகா
1. ஜூனாகத் தாலுகா (பகுதி) கிராமங்கள் - கேரளா, பியால், சோக்கி, கத்ரோட்டா, இசாபூர், பலியவாட், சோக்லி, வடல், சுக்பூர், பமாங்கம், டெர்வன், ஹஸ்னாபூர், ஜம்புடி, இந்திரேஷ்வர், சூரஜ்குண்ட், கிர்னார் ஹில்ஸ், துங்கர் தானா, மன்ப்டி, மன்ப்டி, மன்ப்டி, நவா பிபாலியா, பந்தலா, பல்கம், மந்தன்பரா, ராம்நாத், துங்கர்பூர், விஜாப்பூர், சோத்வதர், இந்தலா, படாபூர், சலதா, காதியா, தோரணியா, நவாகம், பில்கா, உம்ராலா, அவதாதியா மோட்டா, சோர்வாடி, ஆனந்த்பூர், மேவாசா காடியா, பக்து, பிரபாத்பூர், ரமேஷ்வர், கம்ரிபைனா, பேலா, பாதல்பூர், ஜம்கா, செம்ராலா, சங்க்தாவதர், தும்பலா.
அம்ரேலி மாவட்ட பாகசரா தாலுகாவின் (பகுதி) - கடயா கிராமம்
# விசாவதர் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2012 | கேசுபாய் படேல் | குசராத்து பரிவர்த்தன கட்சி |  |
| 2014 (இடைத்தேர்தல்) | ஹர்ஷத் ரிபாடியா | இந்திய தேசிய காங்கிரஸ் |  |
| 2017 | ஹர்ஷத்குமார் ரிபாடியா |  |  |
| 2022 | பூபேந்திரபாய் கந்துபாய் பயனி | ஆம் ஆத்மி கட்சி |  |
| 2024 (இடைத்தேர்தல்) | அரவிந்த்பாய் ஜினாபாய் லதானி | பாரதிய ஜனதா கட்சி | } |
# கூத்தாய் தேசிய பூங்கா

**கூத்தாய் தேசிய பூங்கா** ஆங்கிலம்: *Kutai National Parkt*; என்பது இந்தோனேசியா, கிழக்கு கலிமந்தான், போர்னியோ தீவின் கிழக்கு கடற்கரையில் அமைந்துள்ள ஒரு தாழ்நிலத் தேசிய பூங்கா ஆகும்.  
இது பூமத்திய ரேகைக்கு வடக்கே சுமார் 10 முதல் 50 கி.மீ. தொலைவில் உள்ளது.
# கூத்தாய் தேசிய பூங்கா

## புவியியல்

இந்தப் பூங்கா மகாகம் ஆற்றின் *(Mahakam River)* வடக்கே அமைந்துள்ளது; மற்றும் தனாவ் மாவ் ஏரி, சாந்தன் ஏரி, பெசார் ஏரி, சிராபன் ஏரி போன்ற பல ஏரிகளை உள்ளடக்கியது.  
இந்தப் பூங்கா, பொண்டாங் *(Bontang)* மற்றும் சங்கத்தா *(Sangatta)* நகரங்களை ஒட்டியும்; மாநிலத் தலைநகர் சமாரிண்டாவிற்கு *(Samarinda)* வடக்கே 120 கி.மீ. தொலைவிலும் உள்ளது. தேசிய பூங்காவிற்குள் பல பாரம்பரிய பூகிஸ் குடியிருப்புகள் உள்ளன.
# கூத்தாய் தேசிய பூங்கா

## சூழலியல்

கூத்தாய் தேசிய பூங்கா 2,000 கி.மீ.2 பரப்பளவில் பரவியுள்ளது. இது 1970-களில் இருந்து பாதுகாக்கப்பட்ட முன்னாள் கூத்தாய் வேட்டை விலங்குப் புகலிடப் பகுதியாகும் *(Kutai Game Reserve).*  
இருப்பினும், கடந்த சில ஆண்டுகளில், வணிக நோக்கத்திற்காகக் காடுகள் வெட்டப் படுவதையும், சுரங்க நிறுவனங்களின் ஊடுருவல்களையும் தடுக்க இயலவில்லை. இதன் காரணமாக, காடுகள் அழிப்பதைத் தடுக்கும் முயற்சியாக கூத்தாய் தேசிய பூங்கா 1982-இல் நிறுவப்பட்டது.
# கூத்தாய் தேசிய பூங்கா

## சூழலியல்

### பெரும் போர்னியோ காட்டுத் தீ

மேலும், 1982/83 ஆம் ஆண்டு பெரும் போர்னியோ காட்டுத் தீயினால், கூத்தாய் காடுகளின் பெரும் பகுதிகள் அழிந்து விட்டன. மேலும் பூங்காவின் கிழக்கு எல்லையில், பொது மக்களின் தொடர் அத்துமீறல்களினால், உண்மையான வனப்பூங்கா பகுதி குறைந்து வருகிறது. வளர்ச்சி பெற்ற காட்டுப் பகுதியில் ஏறத்தாழ 30% மட்டுமே எஞ்சி உள்ளது.  
சமரிண்டா பன்னாட்டு வானூர்தி நிலையம் *(Samarinda International Airport)* மட்டுமே கூத்தாய் தேசிய பூங்காவிற்கு ஒரே பெரிய நுழைவாயிலாக உள்ளது. சுற்றுலாப் பயணிகள் பூங்காவை அணுகுவதற்கு இரண்டு முக்கிய இடங்கள் உள்ளன. சங்கத்தாவிற்கும் போண்டாங்கிற்கும் இடையிலான சாலையில் சங்கிமா பூங்கா உள்ளது.  
எனவே சிறு வாகனங்கள் அல்லது பேருந்துகள் மூலம் அணுகலாம். இப்பகுதியில் பல பழைய அமைப்பைக் கொண்ட தேசிய பூங்கா கட்டிடங்கள் உள்ளன.
# கூத்தாய் தேசிய பூங்கா

## ஓராங் ஊத்தான் மனிதக் குரங்குகள்

2004-இல், ஓராங் ஊத்தான்களின் எண்ணிக்கை 600 என பதிவு செய்யப்பட்டது. 2009-இல் 60 என வியத்தகு அளவில் குறைந்து விட்டது.[5] இருப்பினும், தொடர் பாதுகாப்பு முறைகள் செயல்படுத்தப்பட்டன.  
அதன் பின்னர் 2010-இல் நடத்தப்பட்ட ஒரு கணக்கெடுப்பில் 2,000 ஓராங் ஊத்தான்கள் வசிப்பதாகக் கண்டறியப்பட்டது.
# சுவால்பார்டு துருவ மான்

கள்]]  
**சுவால்பார்டு துருவ மான்** (*Svalbard reindeer*) துருவ மான் இனங்களில் மிகச்சிறிய இனமாகும். இவ்வகை துருவ மான்கள் நார்வே நாட்டின் சுவால்பார்டு தீவுக்கூட்டங்களில் மட்டும் காணப்படுகிறது. ஆண் சுவால்பார்டு துருவ மானின் சராசரி எடை 65 முதல் 90 கிலோ கிராம் வரையும் மற்றும் பெண் சுவால்பார்டு துருவ மானின் சராசரி எடை 53 முதல் 70 கிலோ கிராம் வரையும் இருக்கும்.பிற வகை துருவ மான்களில் ஆண் மான்களின் சராசரி எடை 159 முதல் 182 கிலோ கிராம் வரையும், பெண் மான்கள் 80 முதல் 120 கிலோ கிராம் வரை எடைகொண்டிருக்கும்.மற்ற துருவ மான்களுடன் ஒப்பிடும்போது, இவ்வகை துருவ மான்கள் குட்டை கால்கள் மற்றும் சிறிய, வட்டமான தலை கொண்டுளளது. குளிர்காலத்தில் இவற்றின் முடிகள் இலகுவான நிறமாகவும், அடர்த்தியாகவும் இருக்கும். இவைகள் குளிர்காலத்தில் பட்டினியாக இருக்கும் போதும் கூட கொழுப்பாக தோன்றும். ஏப்ரல் முதல் சூலை வரையிலான காலகட்டத்தில் ஆண்களுக்கு பெரிய கொம்புகள் உருவாகின்றது. ஆகஸ்டு-செப்டம்பர் மாதங்களில் முடிகளை உதிர்கின்றது. குளிர்காலத்தின் தொடக்கத்தில் ஆண் மான்கள் தங்கள் கொம்புகளை உதிர்க்கிறது.. பெண் மான்களுக்கு சூலை மாதத்திலிருந்து கொம்புகள் உருவாகின்றது.  
சுவால்பார்டு தீவுக்கூட்டங்களில் இவ்வகை குட்டை துருவ மான்கள் ஏறத்தாழ 5,000 ஆண்டுகளாக பலவித தட்ப வெப்ப நிலைகளை கடந்து வாழ்கிறது.19 & 20ஆம் நூற்றாண்டுகளில் அதிகம் வேட்டையாடப்பட்டதால், சுவால்பார்டு தீவுக்கூட்டங்களில் இவ்வகை குட்டையான துருவ மான்கள் கிட்டதட்ட அழியும் நிலைக்கு சென்றுள்ளது. 2019ஆம் ஆண்டில் இதன் எண்ணிக்கை 22,000 ஆக உயர்ந்துள்ளது.
இது ஐரோப்பாவின் உயர் துருவப் பகுதியில் வாழும் ஒரே பெரிய மேய்ச்சல் பாலூட்டியாகும். குறுகிய ஆர்க்டிக் கோடையில், சுவால்பார்டு துருவ மான்கள், தாழ்நில சமவெளிகள் மற்றும் பள்ளத்தாக்குகளில் உள்ள புற்கள், மூலிகைச் செடிகள் மற்றும் இலையுதிர் புதர்களை உண்டு, குளிர்காலத்திற்கு தேவையான கொழுப்பை உடலில் சேர்த்து கொள்ளும். .
# கோங்காடு-I

**கோங்காடு-I** (*Kongad-I*) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூர் ஆகும். இந்த ஊரும் கோங்காடு-II என்ற ஊருடன், சேர்த்து கோங்காடு கிராம ஊராட்சியால் நிர்வகிக்கப்படுகிறது.
# கோங்காடு-I

## மக்கள்வகைப்பாடு

2001 ஆண்டைய மக்கள் தொகைக் கணக்கெடுப்பின் படி, கோங்காடு-I கிராமத்தின் மொத்த மக்கள் தொகை 13,387 ஆகும். இதில் 6,408 பேர் ஆண்களும், 6,979 பேர் பெண்களும் ஆவர்.
# கோங்காடு-II

**கோங்காடு-II** (*Kongad-II*) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூர் ஆகும். இந்த ஊரும் கோங்காடு-I ஊரும், கோங்காடு கிராம ஊராட்சியால் நிர்வகிக்கப்படுகிறது.
# கோங்காடு-II

## மக்கள்வகைப்பாடு

2001 ஆண்டைய இந்திய மக்கள் தொகை கணக்கெடுப்பின் படி, கோங்காடு-II கிராமத்தின் மொத்த மக்கள் தொகை 14,406 ஆகும். இதில் 6,880 பேர் ஆண்களாவர். 7,526 பேர் பெண்களாவர்.
# தெனாலி மக்களவைத் தொகுதி

**தெனாலி மக்களவைத் தொகுதி** (*Tenali Lok Sabha constituency*) என்பது 2008ஆம் ஆண்டு வரை ஆந்திரப் பிரதேசத்தின் மக்களவை தொகுதியாக இருந்து பின்னர் நீக்கப்பட்ட இந்திய நாட்டாளுமன்றத் தொகுதியாகும்.
# தெனாலி மக்களவைத் தொகுதி

## நாடாளுமன்ற உறுப்பினர்கள்

| 1952 | கோத்தா ரகுரமையா | இந்திய தேசிய காங்கிரசு |
| --- | --- | --- |
| 1957 | கொகினேனி ரங்க நாயுகுலு | இந்திய தேசிய காங்கிரசு |
| 1962 | கொல்லா வெங்கையா | இந்தியப் பொதுவுடமைக் கட்சி |
| 1971 | லாவு பாலகங்கதர ராவ் | இந்தியப் பொதுவுடமைக் கட்சி |
| 1977 | நாகேஸ்வர ராவ் மேடுரி | இந்திய தேசிய காங்கிரசு |
| 1980 | எம். நாகேஸ்வர ராவ் | இந்திய தேசிய காங்கிரசு |
| 1984 | வெங்கடரத்னம் நிசங்கர ராவ் | தெலுங்கு தேசம் கட்சி |
| 1989 | பசவபுண்ணையா சிங்கம் | இந்திய தேசிய காங்கிரசு |
| 1991 | உம்மரெட்டி வெங்கடேஸ்வர்லு | தெலுங்கு தேசம் கட்சி |
| 1996 | சாரதா தாடிபர்த்தி | தெலுங்கு தேசம் கட்சி |
| 1998 | பி. சிவசங்கர் | இந்திய தேசிய காங்கிரசு |
| 1999 | உம்மரெட்டி வெங்கடேஸ்வர்லு | தெலுங்கு தேசம் கட்சி |
| 2004 | பாலசோரி வல்லபனேனி | இந்திய தேசிய காங்கிரசு |
| <small>இந்திய எல்லை நிர்ணய ஆணையத்தின் அறிக்கைக்குப் பிறகு 2008இல் தொகுதி ரத்து செய்யப்பட்டது. காண்க: குண்டூர் மக்களவைத் தொகுதி</small> | } |  |
# ஆஃபினியம் டெட்ராகுளோரைடு

**ஆஃபினியம் டெட்ராகுளோரைடு** (*Hafnium tetrachloride*) என்பது HfCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த நிறமற்ற திடப்பொருளானது பெரும்பாலான ஆஃபினியம் கரிமவுலோகச் சேர்மங்கள் தயாரிப்பதற்குப் பயன்படும் ஓரு முன்னோடிச் சேர்மமாகும். இச்சேர்மம் பல்வேறு சிறப்பு வாய்ந்த பயன்பாடுகளைக் கொண்டுள்ளது, முக்கியமாக பொருள் அறிவியலிலும் ஒரு வினையூக்கியாகவும் அதிகமாகப் பயன்படுகிறது.
# ஆஃபினியம் டெட்ராகுளோரைடு

## தயாரிப்பு

ஆஃபினியம் டெட்ராகுளோரைடு தொடர்புடைய பல வேதிச் செயல்முறைகளால் தயாரிக்கப்படுகிறது:
- கார்பன் டெட்ராகுளோரைடு மற்றும் ஆஃபினியம்(IV) ஆக்சைடு ஆகிய சேர்மங்கள் 450°செல்சியசு வெப்பநிலைக்குமேல் வினைபுரிவதால் ஆஃபினியம் டெட்ராகுளோரைடு உருவாகிறது.  
:HfO<sub>2</sub> + 2 CCl<sub>4</sub> → HfCl<sub>4</sub> + 2 COCl<sub>2</sub>  
- குளோரின் வாயு அல்லது இருகந்தக இருகுளோரைடு முன்னிலையில் HfO<sub>2</sub> மற்றும் கல்கரி சேர்ந்த கலவையை 600° செல்சியசு வெப்பநிலைக்கு மேல் குளோரினேற்றம் செய்தும் இதை தயாரிக்கலாம்:  
:HfO<sub>2</sub> + 2 Cl<sub>2</sub> + C → HfCl<sub>4</sub> + CO<sub>2</sub>  
- ஆஃபினியம் கார்பைடை 250° செல்சியசு வெப்பநிலைக்கு மேல் குளோரினேற்றம் செய்தும் இதை தயாரிக்கலாம்.
# ஆஃபினியம் டெட்ராகுளோரைடு

## ஆஃபினியம் மற்றும் சிர்க்கோனியம் பிரித்தெடுத்தல்

ஆஃபினியம் மற்றும் சிர்க்கோனியம் ஆகியவை சிர்கோன், சிர்டோலைட்டு மற்றும் பேத்தலைட்டு போன்ற தாதுக்களில் ஒன்றாகக் காணப்படுகின்றன. சிர்கோனில் 0.05% முதல் 2.0% வரை ஆஃபினியம் டை ஆக்சைடு (HfO<sub>2</sub>) கலந்துள்ளது. 5.5% முதல் 17% HfO<sub>2</sub> வரை சிர்டோலைட்டு கனிமத்திலும் பேத்தலைட்டில் 1.0 முதல் 1.8 சதவீதம் வரையிலும் HfO<sub>2</sub> உள்ளது. ஆஃபினியம் மற்றும் சிர்க்கோனியம் சேர்மங்கள் இரண்டும் தாதுக்களிலிருந்து ஒன்றாக பிரித்தெடுக்கப்பட்டு டெட்ராகுளோரைடுகளின் கலவையாக மாற்றப்படுகின்றன.  
HfCl<sub>4</sub> மற்றும் ZrCl<sub>4</sub> சேர்மங்களைப் பிரிப்பது கடினம், ஏனெனில் Hf மற்றும் Zr சேர்மங்கள் மிகவும் ஒத்த இரசாயன மற்றும் இயற்பியல் பண்புகளைக் கொண்டுள்ளன. இவற்றின் அணு ஆரங்கள் ஒரே மாதிரியானவை: ஆஃபினியத்தின் அணு ஆரம் 156.4 பைக்கோமீட்டர், சிர்க்கோனியத்தின் அணு ஆரம் 160 பைக்கோமீட்டர் ஆகும். இந்த இரண்டு உலோகங்களும் ஒரே மாதிரியான வேதி வினைகளுக்கு உட்பட்டு ஒரே மாதிரியான ஒருங்கிணைப்புச் சேர்மங்களை உருவாக்குகின்றன.  
ZrCl<sub>4</sub> சேர்மத்திலிருந்து HfCl<sub>4</sub> சேர்மத்தை பிரித்து சுத்திகரிக்க பல செயல்முறைகள் முன்மொழியப்பட்டுள்ளன. பகுதியளவு வடிகட்டுதல், பகுதியளவு வீழ்படிவாக்கம் , பகுதியளவு படிகமயமாக்கல் மற்றும் அயனி பரிமாற்றம் ஆகிய செயல்முறைகள் இதில் அடங்கும். திண்ம ஆஃபினியம் குளோரைடின் (476 முதல் 681 கெல்வின் வரை) நீராவி அழுத்தத்தின் பதிவு (மடக்கை 10) சமன்பாட்டின் மூலம் வழங்கப்படுகிறது: மடக்கை<sub>10</sub> P = -5197/வெப்பம் + 11.712. இங்கு அழுத்தம் டார்சிலும் வெப்பநிலை கெல்வின்களிலும் அளவிடப்படுகிறது. (உருகுநிலையில் அழுத்தம் 23,000 டார்சு ஆகும்.)  
இரண்டு டெட்ரா ஆலைடுகளுக்கு இடையே உள்ள குறைப்புத்தன்மையின் வேறுபாட்டை அடிப்படையாகக் கொண்டது ஒரு முறையாகும். சிர்க்கோனியம் சேர்மத்தை ஒன்று அல்லது அதற்கு மேற்பட்ட குறைந்த ஆலைடுகளாக அல்லது சிர்க்கோனியமாகக் குறைப்பதன் மூலம் டெட்ரா ஆலைடுகளைப் பிரிக்கலாம். ஆஃபினியம் டெட்ராகுளோரைடு குறைப்பின் போது கணிசமாக மாறாமல் இருக்கும். சிர்க்கோனியம் துணை ஆலைடுகளிலிருந்து உடனடியாக இதை மீட்டெடுக்கலாம். ஆஃபினியம் டெட்ராகுளோரைடு ஆவியாகும் தன்மை உடையது, எனவே ஆவியாகாத சிர்க்கோனியம் டிரை ஆலைடிலிருந்து எளிதாகப் பிரிக்கலாம்.
# ஆஃபினியம் டெட்ராகுளோரைடு

## கட்டமைப்பும் பிணைப்பும்

இந்த குழு 4 ஆலைடில் +4 என்ற ஆக்சிசனேற்ற நிலையில் ஆஃபினியம் உள்ளது. திண்ம HfCl<sub>4</sub> எண்முக Hf மையங்களைக் கொண்ட ஒரு பலபடி ஆகும். ஒவ்வொரு Hf மையத்தைச் சுற்றியுள்ள ஆறு குளோரைடு ஈந்தணைவிகளில் இரண்டு குளோரைடு ஈந்தணைவிகள் முனையமாகவும், நான்கு மற்றொரு Hf மையத்திற்கு பாலமாகவும் இருக்கும். வாயு கட்டத்தில், ZrCl<sub>4</sub> மற்றும் HfCl<sub>4</sub> இரண்டும் TiCl<sub>4</sub> சேர்மத்திற்கு காணப்படும் மோனோமெரிக் நான்முகி கட்டமைப்பை ஏற்றுக்கொள்கின்றன. வாயு கட்டத்தில் HfCl<sub>4</sub> சேர்மத்தின் மின்னணு தோற்றுருக் குழாய் ஆய்வுகள் Hf-Cl அணுக்கருக்களிடை தூரம் 2.33 Å என்றும், Cl...Cl அணுக்கருக்களிடை தூரம் 3.80 Å என்றும் காட்டியது. அணுக்கரு தூரங்களின் விகிதம் r(Me-Cl)/r(Cl...Cl) 1.630 மற்றும் இந்த மதிப்பு வழக்கமான நான்முகி மாதிரியின் (1.633) மதிப்புடன் நன்றாக ஒத்துப்போகிறது.]]  
ஆஃபினியம் டெட்ராகுளோரைடு நீராற்பகுப்பிற்கு உட்பட்டு ஐதரசன் குளோரைடை வெளிவிடுகிறது:
:HfCl<sub>4</sub> + H<sub>2</sub>O → HfOCl<sub>2</sub> + 2 HCl  
நாட்பட்ட மாதிரிகள் பெரும்பாலும் ஆக்சிகுளோரைடுகளால் மாசுபடுத்தப்படுகின்றன, இவை நிறமற்றவை.
டெட்ரா ஐதரோ பியூரான் ஓர் ஓருறுப்பு 2:1 அணைவுச் சேர்மமாக உருவாகிறது.  
:HfCl<sub>4</sub> + 2 OC<sub>4</sub>H<sub>8</sub> → HfCl<sub>4</sub>(OC<sub>4</sub>H<sub>8</sub>)<sub>2</sub>  
ஏனெனில் இந்த அணைவுச் சேர்மம் கரிம கரைப்பான்களில் கரையக்கூடியது என்பதால், ஆஃபினியத்தின் மற்ற அணைவுச் சேர்மங்களைத் தயாரிப்பதற்கு இது ஒரு பயனுள்ள வினையாக்கியாகும்.  
HfCl4 கிரிக்கனார்டு வினையாக்கியுடன் உப்பு இடப்பெயர்ச்சி வினைக்கு உட்படுகிறது. இந்த வழிமுறையில் டெட்ராபென்சைல் ஆஃபினியத்தை தயாரிக்கலாம்.  
:4 C<sub>6</sub>H<sub>5</sub>CH<sub>2</sub>MgCl + HfCl<sub>4</sub> → (C<sub>6</sub>H<sub>5</sub>CH<sub>2</sub>)<sub>4</sub>Hf + 4 MgCl<sub>2</sub>  
இதேபோல், சோடியம் வளையபெண்டாடையீனைடுடன் உப்பு இடம்பெயரல் வினை ஆஃபினோசீன் டைகுளோரைடை அளிக்கிறது:  
:2 NaC<sub>5</sub>H<sub>5</sub> + HfCl<sub>4</sub> → (C<sub>5</sub>H<sub>5</sub>)2HfCl<sub>2</sub> + 2 NaCl  
ஆல்ககால்களுடன் வினை புரிந்து ஆல்காக்சைடுகள் உருவாகின்றன.  
:HfCl<sub>4</sub> + 4 ROH → Hf(OR)<sub>4</sub> + 4 HCl  
இந்த சேர்மங்கள் சிக்கலான கட்டமைப்புகளை ஏற்றுக்கொள்கின்றன.
# ஆஃபினியம் டெட்ராகுளோரைடு

## ஒடுக்கம்

HfCl4 சேர்மத்தை ஒடுக்குவது மிகவும் கடினம். பாசுபீன் ஈந்தணைவிகளின் முன்னிலையில், பொட்டாசியம்-சோடியம் கலப்புலோகத்துடன் ஒடுக்கம் செய்ய இயலும்.:  
:2 HfCl<sub>4</sub> + 2 K + 4 P(C<sub>2</sub>H<sub>5</sub>)<sub>3</sub> → Hf<sub>2</sub>Cl<sub>6</sub>[P(C<sub>2</sub>H<sub>5</sub>)<sub>3</sub>]<sub>4</sub> + 2 KCl  
ஆழ்ந்த பச்சை நிற ஈராஃபினியம் தயாரிப்பு எதிர்காந்தவியல்பு கொண்டதாகும். அணைவுச் சேர்மம் Zr ஒப்புமை போன்ற ஒரு விளிம்பு-பகிர்வு ஈரெண்முகக் கட்டமைப்பை ஏற்றுக்கொள்கிறது என்பதை X-கதிர் படிகவியல் காட்டுகிறது.
# ஆஃபினியம் டெட்ராகுளோரைடு

## பயன்கள்

ஆஃபினியம் டெட்ரா குளோரைடு என்பது ஆல்க்கீன்களின், குறிப்பாக புரோப்பிலீனின் சீக்லர்-நாட்டா பலபடியாக்கல் வினைக்கான மிகவும் செயலில் உள்ள வினையூக்கிகளுக்கு முன்னோடியாகும். வழக்கமான வினையூக்கிகள் டெட்ராபென்சைல் ஆஃபினியத்திலிருந்து பெறப்படுகின்றன.  
HfCl<sub>4</sub> கரிமத் தொகுப்பு வினைகளில் பல்வேறு பயன்பாடுகளுக்கு பயனுள்ள இலூயிசு அமிலமாகும். எடுத்துக்காட்டாக, அலுமினியம் முக்குளோரைடுடன் ஒப்பிடும்போது ஆஃபினியம் குளோரைடைப் பயன்படுத்தி பெரோசீன் அல்லைல் டைமெத்தில் குளோரோசிலேனுடன் அல்கைலேற்றம் செய்யப்படுகிறது. Hf தனிமத்தின் பெரிய அளவு, பெரோசீனுக்கு சிக்கலான HfCl<sub>4</sub> இன் போக்கைக் குறைக்கும்.  
HfCl<sub>4</sub> 1,3-இருமுனை வளையக்கூட்டு வினைகளின் வீதத்தையும் கட்டுப்பாட்டையும் அதிகரிக்கிறது. குறிப்பிட்ட எக்சோ-மாற்றியம் உருவாக்கத்தை அனுமதிக்கும் அரைல் மற்றும் அலிபாட்டிக் அல்டாக்சைம்களுடன் பயன்படுத்தும்போது மற்ற இலூயிசு அமிலங்களை விட இது சிறந்த முடிவுகளைத் தருவதாகக் கண்டறியப்பட்டது.
# ஆஃபினியம் டெட்ராகுளோரைடு

## நுண்மின்னணுவியல் பயன்பாடுகள்

இரசாயன நீராவிப் படிவு மற்றும் ஆஃபினியம் டை ஆக்சைடு, ஆஃபினியம் சிலிக்கேட்டு ஆகியவற்றின் அணு அடுக்கு படிவுக்கான முன்னோடியாகக் கருதப்பட்டது. நவீன உயர்-அடர்த்தி ஒருங்கிணைந்த சுற்றுகளை தயாரிப்பதில் உயர்-கே மின் காப்புப் பொருளாகப் பயன்படுத்தப்படுகிறது. இருப்பினும், ஒப்பீட்டளவில் குறைந்த ஆவியாகும் பண்பு மற்றும் அரிக்கும் துணை விளைபொருள்கள் (அதாவது, HCl), காரணமாக HfCl<sub>4</sub> சேர்மமானது டெட்ராகிசு எத்தில்மெதிலமினோ ஆஃபினியம் (TEMAH) போன்ற உலோக-கரிம முன்னோடிகளால் படிப்படியாக வெளியேற்றப்பட்டது.
# எசு. இராமச்சந்திர ரெட்டி

**எசு. இராமச்சந்திர ரெட்டி** (*S. Ramachandra Reddy*)(செப்டம்பர் 6) என்பர் ஆந்திரப் பிரதேசம் அனந்தபூர் மாவட்டத்தின் பெனுகொண்டா சேர்ந்த இந்திய அரசியல்வாதி ஆவார். இவர் குருபா சாதியைச் சேர்ந்தவர்.
# எசு. இராமச்சந்திர ரெட்டி

## அரசியல் வாழ்க்கை

1983ஆம் ஆண்டில், இவர் பெனுகோண்டா சட்டமன்றத் தொகுதியில் போட்டியிட்டு கங்குலா நாராயண ரெட்டியினைத் தோற்கடித்து சட்டமன்ற உறுப்பினர் ஆனார். பின்னர் 1985-இல் தெலுங்கு தேசம் கட்சியின் சார்பில் போட்டியிட்டு காங்கிரசு கட்சியின் ஜி. வீரண்ணாவினைத் தோற்கடித்து வெற்றி பெற்றார். இந்த முறை இவர் என். டி. ராமராவின் அரசாங்கத்தில் அமைச்சரானார். இவர் தொழில்துறை மற்றும் துறைமுகங்களுக்கான அமைச்சராகவும், பிற்படுத்தப்பட்டோர் நலக் குழுவின் தலைவராகவும் பணியாற்றினார். ஆனால் 1989 தேர்தலில் எசு. சென்னா ரெட்டி தோல்வியடைந்தார். 1996ஆம் ஆண்டில் இவர் இந்துபூர் மக்களவை தொகுதியின் நாடாளுமன்ற உறுப்பினராக கங்காதரை 172,422 வாக்குகள் பெரும்பான்மையுடன் தோற்கடித்து வெற்றி பெற்றார். 1998ஆம் ஆண்டில் இவர் எசு. கங்காதரால் தோற்கடிக்கப்பட்டார்.
# மங்ரோல், ஜுனாகத் சட்டமன்றத் தொகுதி

**மங்கரோல், ஜூனாகத்** *(Mangrol, Junagadh Assembly constituency)* என்பது இந்தியாவின் குஜராத் மாநிலத்தில் உள்ள 182 சட்டப்பேரைவத் தொகுதிகளில் ஒன்றாகும். இது ஜுனாகத் மாவட்டத்தின் ஒரு பகுதியாகும்.
# மங்ரோல், ஜுனாகத் சட்டமன்றத் தொகுதி

## இத்தொகுதியில் உள்ள பிரிவுகளின் பட்டியல்

இந்த சட்டமன்ற இருக்கை பின்வரும் பிரிவுகளை பிரதிநிதித்துவப்படுத்துகிறது,  
1. மாலியா-ஹாதினா தாலுகா
1. மங்கரோல் தாலுகா (பகுதி கிராமங்கள்-அரங்கம், தேலானா, ஹுசெனாபாத், ஜாம்வாலி, ஜுடால், கோடாடா, கோட்டா ஜூனா, கோட்டா நவா, லம்போரா, லத்தோத்ரா, மக்துபூர், மங்கரோல் (மங்கரால், மன்கேத்ரா, சாக்ரானா, ஷேக்பூர், ஷாபூர், ஷெபா, ஷெரியாகான், ஷெரியாஜ், வீர்பூர், கங்கசா)
# தருமநகரா இராச்சியம்

**தருமநகரா இராச்சியம்** (*Tarumanagara*; *Taruma Kingdom*) என்பது இந்தோனேசியா, மேற்கு ஜாவாவில் ஏறக்குறைய 1650 ஆண்டுகளுக்கு முன்பு, 400 - 500-ஆம் ஆண்டுகளில் உருவாக்கப்பட்ட ஒரு சுந்தானிய-இந்திய இராச்சியமாகும். இந்தோனேசியாவின் மூதாதைய இராச்சியங்களில் மூன்றாவது இராச்சியம் என அறியப்படும் தருமநகரா இராச்சியம், ஜகார்த்தா நகரை மையமாகக் கொண்டு 4-ஆம் நூற்றாண்டில் உருவான அரசு ஆகும்.  
இதனைத் தருமநகரம் அரசு; தருமநகரா அரசு (*Tarumanagara Kingdom);* அல்லது தருமா அரசு *(Taruma Kingdom);* அல்லது தருமா *(Taruma)* என்றும் அழைப்பது உண்டு. இந்த அரசு மேற்கு ஜாவாவை 320 ஆண்டுகள் ஆட்சி செய்து உள்ளது.
# தருமநகரா இராச்சியம்

## பொது

தர்மநகரா அரசு தோன்றுவதற்கு முன்பாக வேறு இரண்டு அரசுகள், இந்தோனேசியா ஜாவாவில் தோன்றி உள்ளன. முதன்முதலாகத் தோன்றிய அரசு சாலகநகரா இராச்சியம் *(Salakanagara Kingdom)* (கி.பி. 130 - கி.பி. 362).  
சாலகநகரா இராச்சியம்தான் இந்தோனேசியாவில் தோன்றிய முதலாவது இந்தியமய அரசு ஆகும். மேற்கு ஜாவாவில் ஆட்சி புரிந்த இந்த இராச்சியம், ஒரு புராண இந்திய இராச்சியம் எனவும் வகைப்படுத்தப் படுகிறது.  
அடுத்து இரண்டாவதாகத் தோன்றியது போர்னியோ, கிழக்கு கலிமந்தான் காடுகளில் தோன்றிய கூத்தாய் இராச்சியம் *(Kutai Kingdom)* ஆகும். இந்த இராச்சியம், 399-ஆம் ஆண்டு தொடங்கி 1635-ஆம் ஆண்டு வரை ஆட்சி செய்தது. 1300-ஆம் ஆண்டு வாக்கில் கூத்தாய் இராச்சியம், இசுலாமிய அரசாக மாற்றம் கண்டது.
# தருமநகரா இராச்சியம்

## பொது

### ஜெயசிங்கவர்மன்

தர்மநகரா பேரரசை தோற்றுவித்தவர் மகரிஷி ராஜாதி ராஜகுரு ஜெயசிங்கவர்மன் *(Maharshi Rajadirajaguru Jayasingawarman).* இந்தோனேசிய வரலாற்றுக் காலச் சுவடு நுசாந்தாராவில் *(Nusantara)* சொல்லப்படுகிறது. இந்த நூலின் மற்றொரு பெயர் புசுதாகா இராச்சிய பூமி நுசாந்தரா *(Pustaka Rajyarajya i Bhumi Nusantara)*. 17-ஆம் நூற்றாண்டில் எழுதப்பட்ட நூல்.  
மகரிஷி ராஜாதி ராஜகுரு ஜெயசிங்கவர்மனின் வரலாறு, இந்தியாவின் குப்த பேரரசு *(Gupta Empire)* காலத்தில் தொடங்குகிறது. இந்தியத் துணைக் கண்டத்தின் பெரும் பகுதிகளை ஆட்சி செய்த மாபெரும் பேரரசுகளில் குப்த பேரரசும் ஒன்றாகும். குப்த பேரரசின் ஆட்சிக் காலம்: 320 – 551.
# தருமநகரா இராச்சியம்

## தோற்றம்

### குப்த பேரரசர்கள்

குப்த பேரரசர்களில் மிகவும் புகழ் பெற்றவர்கள் முதலாம் சந்திரகுப்தர்; சமுத்திரகுப்தர்; இரண்டாம் சந்திரகுப்தர்; முதலாம் குமாரகுப்தன்; மற்றும் இசுகந்தகுப்தர் ஆவார்கள். இவர்களில் சமுத்திரகுப்தர் என்பவர் குப்த பேரரசை 335 முதல் 375 வரையில் 40 ஆண்டுகள் ஆட்சி செய்தவர். குப்த பேரரசைப் பெரிய அளவில் விரிவு படுத்தியவர்.  
சமுத்திர குப்தர் 350-ஆம் ஆண்டுகளில் இந்தியாவின் ஆந்திர பிரதேசப் பகுதியில் இருந்த சலங்கயானா *(Salankayana)* அரசின் மீது படை எடுத்தார். சலங்கயானா அரசு கிருஷ்ணா கோதாவரி ஆற்றுப் பகுதிகளில் இருந்த அரசு. அதன் தலைநகரம் வேங்கி. இப்போது மேற்கு கோதாவரியில் உள்ள ஏலூரு .
# தருமநகரா இராச்சியம்

## சலங்கயானா அரசு

இந்தச் சலங்கயானா அரசு, அப்போது தமிழ்நாட்டை ஆட்சி செய்த பல்லவர்களின் கட்டுப்பாட்டில் இருந்தது. அந்தப் படை எடுப்பில் சலங்கயானா அரசு சரிந்தது. சலங்கயானா அரசின் மீது படையெடுப்பு நடந்த போது அசுதிவர்மன் என்பவர் *(Hastivarman of Vengi)* அரசராக இருந்தார்.  
அந்தச் சலங்கையனா அரசில் இருந்து ஜாவா தீவிற்கு வந்தவர்தான் ஜெயசிங்கவர்மன். சலங்கயானா படையெடுப்பிற்குப் பின்னர் ஜெயசிங்கவர்மன், மேற்கு ஜாவாவில் குடியேறினார். அதற்கு முன்னர் ஒரு குறிப்பிட்ட காலத்திற்கு வங்காளத்திலும் இலங்கையிலும் தங்கி இருந்தார்.  
ஜாவாவிற்குச் சென்ற முதல் பல்லவ வணிகத் தூதர் பிரபு தர்மலோகபால தேவவர்மன் கங்கா ரக்சக கோபுரா சாகரன் *(Prabu Dharmalokapala Dewawarman Gangga Raksagapura Sagara).* அவர் தான் இந்தோனேசியாவில் முதல் பல்லவ அரசான சாலகநகரா இராச்சியத்தை உருவாக்கியவர். இவரின் அசல் பெயர் தேவவர்மன் *(Dewawarman).* சாலகநகரா இராச்சியம் 130-ஆம் ஆண்டில் உருவாக்கப் பட்டது. சாலகநகரா அரசாங்கத்தின் மையம் தருமநகராவிற்கு மாறிய பிறகு, சாலகநகரா அரசு ஒரு மாநில அரசாக மாறியது.
# தருமநகரா இராச்சியம்

## சலங்கயானா அரசு

### ஜாவா எனும் யுவதீபம்

கிளாடியஸ் டோலமி *(Claudius Ptolemy)* எனும் கிரேக்க வரலாற்று ஆசிரியர் எழுதிய ஜியோகிராபிகா அய்பெஜெசிஸ் *(Geographike Hyphegesis)* எனும் நூலில் தர்மநகரா அரசைப் பற்றி குறிப்பிட்டு உள்ளார். ஜாவா எனும் யுவதீபத்தில் *(Yawadwipa),* ஆர்கைர் *(Argyre)* எனும் பெயரில் ஒரு பெரிய நகரம் இருக்கிறது. சாலகநகரா இராச்சியத்தின் தலைநகரமாக விளங்குகிறது என்று எழுதி இருக்கிறார்.  
- **சாலகநகரா** இராச்சியத்தின் ஆட்சிக்காலம்: 0130 - 0362
- **டோலமி** எழுதிய நூலின் காலம்: 0160
- **சமுத்திர குப்தர்** ஆட்சிக் காலம்: 0335 - 0375
- **தர்மநகாரா அரசு** உருவான காலம்: 0358
# தருமநகரா இராச்சியம்

## கல்வெட்டுகள்

5-ஆம் நூற்றாண்டின் தர்மநகரா அரசின் ஆட்சியாளர் பூர்ணவர்மன். தர்மநகரா அரசை ஆட்சி செய்தவர்களில் மிகவும் பிரபலமானவர். இவர் ஜாவாவின் தொடக்கக் கால கல்வெட்டுகளை உருவாக்கியவர் ஆவார். அந்தக் கல்வெட்டுகள் கிபி 358-ஆம் ஆண்டு கல்வெட்டுகளாக வரையறுக்கப்பட்டுள்ளதுன.  
இவர்தான் தர்மநகரா எனும் ஒரு சின்ன அரசை ஒரு பெரிய இராச்சியமாக மாற்றியவர் ஆவார்.
# தருமநகரா இராச்சியம்

## கல்வெட்டுகள்

### ஏழு கல்வெட்டுகள்

தர்மநகரா இராச்சியத்துடன் தொடர்புடைய ஏழு கல்வெட்டுகள் மேற்கு ஜாவா, போகோர் *(Bogor)* மற்றும் ஜகார்த்தாவிற்கு அருகில் கண்டுபிடிக்கப்பட்டு உள்ளன. அவற்றில் போகோர் நகரத்திற்கு அருகில் ஐந்து கல்வெட்டுகள் கண்டுபிடிக்கப் பட்டு உள்ளன.  
இதுவரையிலும் இந்தோனேசியாவில் கண்டுபிடிக்கப்பட்ட கல்வெட்டுகள் அனைத்தும் அந்த நாட்டின் அரும்பொருட்கள் என இந்தோனேசிய அரசாங்கம் அவற்றைப் பாதுகாத்து வருகிறது.
# தருமநகரா இராச்சியம்

## கல்வெட்டுகள்

### காக்கி கிரி நியோரேங் கல்வெட்டு

தர்மநகரா இராச்சியத்தின் மன்னன் பூர்ணவர்மன் காலத்திய ஒரு கல்வெட்டு 1900-ஆம் ஆண்டுகளில் கிடைத்தது. அதன் பெயர் பத்து தாபாக் காக்கி கிரி நியோரேங் கல்வெட்டு *(Batu Tapak Kaki Kiri Nyoreang inscription).* அந்தக் கல்வெட்டு, சுந்தானிய மொழியில் பல்லவ எழுத்து முறையில் எழுதப்பட்டு உள்ளது.  
தர்மநகரா இராச்சியத்தின் கல்வெட்டுகள், மலாய் தீவுக்கூட்டத்தின் மேற்குப் பகுதியில் இந்து மதம் தோன்றியதற்கான தொடக்கப் பதிவுகளாகும்
# தருமநகரா இராச்சியம்

## பூர்ணவர்மன்

காலத்து கல்வெட்டு'''.]]
தர்மநகரா இராச்சியம், இப்போதைய சுந்தா எனும் நிலைப் பகுதியைச் சேர்ந்தது. அந்த தர்மநகரா அரசைத் தோற்றுவித்தவர் ஜெயசிங்கவர்மன். இவர் 382-ஆம் ஆண்டில் காலமானார். அவருடைய உடல் மேற்கு ஜாவாவில் உள்ள காளி கோமதி ஆற்றின் கரையில் அடக்கம் செய்யப்பட்டது. இந்த இடம் இப்போது பெக்காசி *(Bekasi)* என்று அழைக்கப் படுகிறது.  
அதன் பின்னர் அவருடைய மகன் தர்மயவர்மன் *(Dharmayawarman)* 382-ஆம் ஆண்டு தொடங்கி 395-ஆம் ஆண்டு வரை தர்மநகரா இராச்சியத்தை ஆட்சி செய்தார். இவர் 13 ஆண்டுகள் மட்டுமே ஆட்சி செய்தார். இவருடைய அஸ்தி சந்திரபாகா *(Chandrabaga)* ஆற்றின் கரையில் கரைக்கப்பட்டது.
# தருமநகரா இராச்சியம்

## பூர்ணவர்மன்

### பூர்வலிங்க நகரம்

தர்மநகர இராச்சியத்தின் மன்னர்களில் மூன்றாவது மன்னர் பூர்ணவர்மன். பூர்ணவர்மன் ஆட்சியின் கீழ், தருமநகர அரசு, 48 சிறிய அரசுகளைத் தன் கட்டுப்பாட்டிற்குள் கொண்டு வந்தது. சாலகநகரா எனும் இராசதபுராவில் *(Rajatapura)* இருந்து, பூர்வலிங்கம் *(Purbalingga)* வரை பூர்ணவர்மனின் ஆளுமை நீண்டு இருந்தது.  
பூர்வலிங்கா நகரம் *(Purbalingga)* என்பது தற்போதைய மத்திய ஜாவாவில் உள்ள ஒரு நகரமாகும். இன்றும் அதே பெயரில்தான் உள்ளது.
# தருமநகரா இராச்சியம்

## தருமநகர அரசர்கள்

1. ஜெயசிங்கவர்மன் - *(Jayasingawarman)* - 358 – 382
1. தர்மயவர்மன் - *(Dharmayawarman)* - 382 – 395
1. பூர்ணவர்மன் - *(Purnawarman)* - 395 – 434
1. விசுணுவர்மன் - *(Wisnuwarman)* - 434 – 455
1. இந்திரவர்மன் - *(Indrawarman)* - 455 – 515
1. கந்தரவர்மன் - *(Candrawarman)* - 515 – 535
1. சூர்யவர்மன் - *(Suryawarman)* - 535 - 561. மீண்டும் ஒரு புதிய தலைநகரம் நிறுவப்பட்டது. பழைய தலைநகரான சுந்தரபுரத்தை விட்டு வெளியேறினார். தற்போதைய கருட் *(Garut)* அருகே கெந்தானில் ஒரு புதிய குடியேற்றம் நிறுவப்பட்டது.
1. கீர்த்தவர்மன் - *(Kertawarman)* - 561 - 628. தர்மநகராவின் ஒரு காலனி அரசாக காலு இராச்சியம் 612-ஆம் ஆண்டில் நிறுவப்பட்டது.
1. லிங்கவர்மன் - *(Linggawarman)* - 628 - 650. லிங்கவர்மனின் இரண்டாவது மகள் இளவரசி சோப காஞ்சனாவுக்கும் *(Princess Sobakancana)*; ஸ்ரீ விஜய பேரரசின் அரசர் செரி ஜெயனாசாவுக்கும் திருமணம்.
1. தருசுபாவா - *(Tarusbawa)* - 670 - 690. இவர் காலத்தில் தர்மநகரா இராச்சியம் இரண்டாகப் பிரிக்கப் பட்டது; சுந்தா இராச்சியம் *(Sunda Kingdom);* மற்றும் காலு இராச்சியம் *(Galuh Kingdom)*; தர்மநகரா இராச்சியத்தின் மீது ஸ்ரீ விஜய பேரரசின் படையெடுப்பு நடந்தது.
# தருமநகரா இராச்சியம்

## காட்சியகம்

- **தருமநகரா இராச்சிய காட்சிப் படங்கள்**
# சிறிராம் கிருஷ்ணன்

**சிறிராம் கிருஷ்ணன்** (*Sriram Krishnan*), இந்தியாவின் தமிழ்நாட்டின் சென்னையில் பிறந்த ஒரு இந்திய அமெரிக்கரான இணையதள தொழில்முனைவோர், முதலீட்டாளர், வலையொலியாளர், கிளப்ஹவுஸ் செயலி உருவாக்குனர் ஆவார். இவர் 2005ஆம் ஆண்டில் காட்டாங்குளத்தூர் எஸ் ஆர் எம் கல்லூரியில் இளநிலை தொழிநுட்பப் படிப்பை முடித்தார். முன்னர் இவர் மைக்ரோசாப்ட், டுவிட்டர், யாகூ, முகநூல் மற்றும் ஸ்னாப்சாட் நிறுவனங்களில் பணியாற்றியுள்ளார்.  
சனவரி 2025ல் ஐக்கிய அமெரிக்காவின் புதிய அதிபராக பதவியேற்க உள்ள டோனால்ட் டிரம்ப் சிறிராம் கிருஷ்னணை 22 டிசம்பர் 2024 அன்று செயற்கை நுண்ணறிவு உளவு அமைப்பின் ஆலோசகராக நியமித்துள்ளார்.
# கொத்தட்டை

**கொத்தட்டை** என்பது இந்தியா தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும்.
# கொத்தட்டை

## அமைவிடம்

கடல் மட்டத்திலிருந்து சுமார் 22.1 மீ. உயரத்தில், என்ற புவியியல் ஆள்கூறுகள் கொண்டு கொத்தட்டை அமையப் பெற்றுள்ளது.
# கொத்தட்டை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், கொத்தட்டை கிராமத்தின் மக்கள்தொகை 1,468 ஆகும். இதில் 741 பேர் ஆண்கள் மற்றும் 727 பேர் பெண்கள் ஆவர்.
# கொத்தட்டை

## சுங்கச் சாவடி

கடலூர் - சிதம்பரம் வழித்தடத்தில், இவ்வூரில் 23 திசம்பர் 2024 அன்று திறக்கப்பட்ட சுங்கச் சாவடியில், சுங்கக் கட்டணங்களைக் குறைக்க வலியுறுத்தி, தனியார் பேருந்து உரிமையாளர்களால் போராட்டம் நடத்தப்பட்டது.
# சான் ஜுவான் ஆறு (நிக்கராகுவா)

**சான் ஜுவான் ஆறு** (*San Juan River*), நடு அமெரிக்கா நாடான நிக்கராகுவாவின் மேற்கில் உள்ள நிக்கராகுவா ஏரியில் உற்பத்தியாகி, நிக்கராகுவா-கோஸ்ட்டா ரிக்கா நாட்டின் எல்லை வழியாக பாய்ந்து, தென் கிழக்கில் கரிபியக் கடலில் கலக்கிறது இந்த ஆற்றின் நீளம் 192 கிலோ மீட்டர் (110 (மைல்)ஆகும். இந்த ஆறு நிக்கராகுவா மற்றும் கோஸ்ட்டா ரிக்கா நாடுகளின் எல்லையாக அமைந்துள்ளது. ஒரு ஒப்பந்தத்தின் அடிப்படையில் ஜுவான் ஆற்றின் நீரை மட்டும் பயன்படுத்திக் கொள்ளும் உரிமை கோஸ்ட்டா ரிக்கா நாட்டிற்கு உள்ளது. ஆனால் ஆறு நிக்கராகுவா நாட்டிற்கு சொந்தம்.
# சான் ஜுவான் ஆறு (நிக்கராகுவா)

## நிக்கராகுவா கால்வாய்த் திட்டம்

19ஆம் நூற்றாண்டில் ஜுவான் ஆறு மற்றும் நிக்கராகுவா ஏரிகளை இணைக்கும் கால்வாய்களை வெட்டி, அட்லாண்டிக் பெருங்கடல் மற்றும் பசிபிக் பெருங்கடலை இணைக்கும் கால்வாய்த் திட்டத்தைச் செயல்படுத்த இன்றளவும் பேசப்பட்டு வருகிறது.
# நிக்கராகுவா ஏரி

**நிக்கராகுவா ஏரி** (*Lake Nicaragua* or * Cocibolca* or *Granada*) நடு அமெரிக்கா நாடானா நிக்கராகுவாவிற்கு தென்மேற்கில் அமைந்த பிளவு பட்ட பெரிய நன்னீர் ஏரியாகும். இது பரப்பளவில் உலகின் 19வது பெரிய நன்னீர் ஏரியாகும். கடல் மீன்களான சுறா, வாள் மீன் மற்றும் டெர்பீன் மீன்கள் இந்த ஏரியில் காணப்படுகிறது.  
இந்த ஏரி 8,264 சதுர கிலோ மீட்டர் பரப்பளவும், கடல் மட்டத்திலிருந்து 32.7 மீட்டர் உயரமும், 26 மீட்டர் ஆழமும், 161 கிலோ மீட்டர் நீளமும், 71 கிலோ மீட்டர் அகலமும் கொண்டது. இந்த ஏரியில் 40க்கும் மேற்பட்ட ஆறுகள் கலக்கிறது. இந்த ஏரியிலிருந்து சான் ஜுவான் ஆறு உற்பத்தி ஆகி, கரிபியக் கடலில் கலப்பதுடன், நிக்கராகுவா-கோஸ்ட்டா ரிக்கா நாடுகளின் எல்லைகளாக அமைகிறது. இவ்வேரியில் கிரனடா, அல்தாகிராசியா, மொயோகல்பா, சான் கார்லஸ், சான் சோர்ஜ் போன்ற பெரிய தீவு நகரங்கள் உள்ளது. இதன் வடக்கில் மனாகுவா ஏரி உள்ளது.
# நிக்கராகுவா ஏரி

## நிக்கராகுவா கால்வாய்த் திட்டம்

19ஆம் நூற்றாண்டில் பிரிட்டோ ஆறு மற்றும் நிக்கராகுவா ஏரிகளை இணைத்து கால்வாய்களை வெட்டி, பசிபிக் பெருங்கடல் மற்றும் கரிபியக் கடலை இணைக்கும் கால்வாய்த் திட்டம் செயல்படுத்த இன்றளவும் பேசப்பட்டு வருகிறது.
# நிக்கராகுவா ஏரி

## இதனையும் காண்க

- மனாகுவா ஏரி
- மனாகுவா
- சான் ஜுவான் ஆறு (நிக்கராகுவா)
# மனாகுவா ஏரி

வில் அமைந்துள்ள நிக்கராகுவா ஏரியும் மனாகுவா ஏரியும்]]  
**மனாகுவா ஏரி** (*Lake Managua*), நிக்கராகுவா நாட்டில் உள்ள நிக்கராகுவா ஏரிக்கு வடக்கில் அமைந்த ஒரு நன்னீர் ஏரி ஆகும்.. இதன் கரையில் நாட்டின் தலைநகரான மனாகுவா நகரம் உள்ளது. மனாகுவா எரி 1,042 சதுர கிலோ மீட்டர் பரப்பளவும்; 65 கிலோ மீட்டர் நீளமும்; 25 கிலோ மீட்டர் அகலமும்; 5 மீட்டர் ஆழமும் கொண்டுள்ளது. மனாகுவா ஏரியிலிருந்து திபிதாபா ஆறு கிழக்கு நோக்கி பாய்ந்து கரிபியக் கடலில் கலக்கிறது. மனாகுவா ஏரிப் பகுதிகளில் பூர்வகுடிகளாக நிக்கராவ் பழங்குடி மக்கள் அதிகம் வாழ்கின்றனர். இந்த ஏரியில் மக்கள் வாழாத இரண்டு தீவுகள் உள்ளது. அவற்றில் ஒன்று எரிமலைத் தீவு ஆகும்.
# மனாகுவா ஏரி

## மாசு

மனாகுவா ஏரியைச் சுற்றி அமைந்த மனாகுவா நகரத்தில் 16,80,100 மக்கள் வாழ்வதாலும், 1927ஆம் ஆண்டிலிருந்து மனாகுவா நகரத்தின் கழிவுகள் மனாகுவா ஏரியில் கொட்டப்படுவதாலும் மனாகுவா ஏரி நீர் மிகவும் மாசடைந்துள்ளது. 2009ஆம் ஆண்டில் கழிவு நீரைச் சுத்திகரிக்கும் ஆலை நிறுவப்பட்டதால், மனாகுவா நகரத்தின் 40% கழிவு நீர் சுத்திகரித்து ஏரியில் விடப்படப்படுகிறது.
# மனுவேல் ஞான முத்து

## வாழ்க்கைச் சுருக்கம்

தமிழ் நாட்டின் திருநெல்வேலி மாவட்டம் திசையன்விளை என்னும் சிற்றூரில் 1935ஆம் ஆண்டு கிருத்துவ நாடார் தம்பதியினருக்கு மகனாகப் பிறந்தார். பின்னர் குடும்ப ஏழ்மையின் காரணமாக 1952ஆம் ஆண்டு தனது சிற்றூரான திசையன்விளையிலிருந்து சென்னைக்கு வந்தார். மேலும் சென்னை துறைமுகத்தில் கூலியாகப் பணிபுரிந்த இவர், ஓரிடத்திலிருந்து சரக்குகளைப் பாதுகாத்து, சேமித்து அவற்றைச் சேரவேண்டிய இடத்தில் பத்திரமாகச் சேர்க்கும் தொழிலான இடப்பெயர்வு (*Logistics*) என்னும் தொழிலைச் செய்து வந்தார். பின்னர் எம். ஜி. எம். தங்கும் விடுதி, உணவகங்கள், சென்னையில் மிகவும் பிரபலமாக அறியப்படும் எம்.ஜி.எம். டிஸ்னி வேல்ட், கேளிக்கைப் பூங்கா ஆகிய பொழுதுபோக்கு பூங்காக்களை ஒன்றன்பின் ஒன்றாகத் தொடங்கிய மனுவேல் ஞான முத்து எம். ஜி. எம். குழும நிறுவனத்தை நிறுவினார். மேலும் இவரது வாழ்க்கை வரலாற்றை **கந்தலில் இருந்து செல்வங்கள் வரை** (*Rags To Riches*) என்கின்ற தன் சுயசரிதையில் என்னென்ன சிக்கல்களை, இன்னல்களையெல்லாம் எதிர் கொண்டார், எப்படி எம்ஜிஎம் என்கின்ற எம்ஜிஎம் குழும நிறுவனத்தை உருவாக்கினார் என்பதையெல்லாம் விரிவாகப் பதிவு செய்துள்ளார்.
# பார்வதிபுரம் மக்களவைத் தொகுதி

**பார்வதிபுரம் மக்களவைத் தொகுதி** (*Parvathipuram Lok Sabha constituency*) என்பது 2008 வரை வடகிழக்கு ஆந்திரப் பிரதேசத்தில் உள்ள ஒரு மக்களவை தொகுதியாக இருந்தது. இந்த தொகுதி பட்டியலில் மற்றும் பழங்குடியினருக்கு ஒதுக்கப்பட்டிருந்தது.
# பார்வதிபுரம் மக்களவைத் தொகுதி

## நாடாளுமன்ற உறுப்பினர்கள்

| 1952 | என். ராமசேஷையா | சுயேச்சை |
| --- | --- | --- |
| 1957 | திப்பலா சூரி டோரா | சமாஜ்வாதி கட்சி |
| 1962 | பித்திகா சத்யநாராயணா | இந்திய தேசிய காங்கிரசு |
| 1967 | விஸ்வாசராய் நரசிம்ம ராவ் டோரா | சுதந்திராக் கட்சி |
| 1971 | பித்திகா சத்யநாராயணா | இந்திய தேசிய காங்கிரசு |
| 1977 | கிஷோர் சந்திர சூரியநாராயண தியோ வைரிசெர்லா |  |
| 1980 | இந்தியத் தேசிய காங்கிரசு (அ) |  |
| 1984 | இந்திய காங்கிரசு (சோசலிஸ்ட்) |  |
| 1989 | விஜய ராமராஜு செத்ருச்சர்லா | இந்திய தேசிய காங்கிரசு |
| 1991 |  |  |
| 1996 | பிரதீப் குமார் தேவ் வைரிச்செர்லா |  |
| 1998 | விஜய ராமராஜு செத்ருச்சர்லா | தெலுங்கு தேசம் கட்சி |
| 1999 | தாதிசிலுகா வீர கௌரி சங்கரா ராவ் |  |
| 2004 | கிஷோர் சந்திர சூரியநாராயண தியோ வைரிசெர்லா | இந்திய தேசிய காங்கிரசு |
| <small>இந்திய எல்லை நிர்ணய ஆணையத்தின் அறிக்கைக்குப் பிறகு 2008இல் தொகுதி நீக்கப்பட்டது.</small> |  |  |
# புனி பண்பாடு

**புனி பண்பாடு** (ஆங்கிலம்: *Buni Culture* இந்தோனேசிய மொழி: *Kebudayaan Buni*) என்பது வரலாற்றுக்கு முந்தைய ஒரு களிமண் மட்பாண்ட பண்பாடாகும்.  
இந்தப் பண்பாடு, வடக்கு மேற்கு ஜாவா கடற்கரையோரங்கள், ஜகார்த்தா மற்றும் பான்டென் ஆகியவற்றில் கிமு 400 முதல் கிபி 100 வரை வளர்ச்சிப் பெற்று இருந்தது. கிபி 500 வரை நீடித்திருக்கலாம் என அறியப்படுகிறது.  
ஜகார்த்தாவின் கிழக்கே பெகாசி, பாபெலான், புனி கிராமத்தின் முதன்முதலில் கண்டுபிடிக்கப்பட்ட தொல்பொருள் தளத்தின் பெயரால் இந்தப் பண்பாட்டிற்கும் பெயரிடப்பட்டது.
# புனி பண்பாடு

## பொது

புனி கலாச்சாரம், வெட்டப்பட்ட வடிவியல் அலங்காரங்களுடன், வினோதமான மட்பாண்டங்களுக்குப் பெயர் பெற்றது. தென்கிழக்கு ஆசியாவில், இந்தியாவின் தொல்லியல் சிறுசில்லி *(Roulettes)* பொருட்கள் இங்குதான் முதன்முதலில் கிடைத்தன. அதுவே ஒரு வரலாற்றுப் புள்ளியாகவும் பதிவாகி உள்ளது.  
பிற்காலத்தில் களிமண் மட்பாண்டங்கள், மேற்கு ஜாவாவின் அன்யர் கிராமம் *(Anyer);* மற்றும் சிரபொன் *(Cirebon)* நகரத்திலும் கண்டுபிடிக்கப்பட்டன.  
கி.மு. 400 முதல் கி.பி. 100 வரையிலான உணவு மற்றும் பானக் கலன்கள் சார்ந்த கலைப்பொருட்கள் கண்டுபிடிக்கப்பட்டுள்ளன. அவை பெரும்பாலும் அடக்கம் செய்யப் பட்டவர்களுக்கான பரிசுப் பொருட்களாக இருந்தன. படாவி பண்பாடு என்பது ஜகார்த்தா மற்றும் அதைச் சுற்றியுள்ள பகுதிகளில் வசிக்கும் படாவி மக்களுடன் தொடர்புடையது.  
புனி பண்பாடு வரலாற்றுக்கு முந்தைய ஒரு சமூகமாகத் தொடங்கியது என்றும் கூறப்படுகிறது. ஆனால் கி.பி நான்காம் மற்றும் ஐந்தாம் நூற்றாண்டுகளில், அந்தப் பண்பாடு இந்து சமயத்துடன் ஒருங்கிணைந்ததால் மற்றொரு பண்பாடாக வளர்ச்சி கண்டது.  
இந்த இரண்டு பண்பாடுகளும் 100 முதல் 200 ஆண்டுகள் வரை இடைப்பட்டுள்ளன. இந்தப் பண்பாடுகள் ஜகார்த்தா, பத்துஜெயாவில் *(Batujaya Archaeological Site)* கட்டப்பட்ட கோயில் வளாகத்திலும்; பின்னர், வேறு இடங்களில் கட்டப்பட்ட இந்து கோயில் வளாகங்களிலும் சித்தரிக்கப்பட்டுள்ளன.
# புனி பண்பாடு

## காட்சியகம்

- **புனி பண்பாட்டுக் காட்சிப் படங்கள் (400 கிமு–100 கிபி)**
# பத்துஜெயா கோயில் வளாகம்

**பத்துஜெயா கோயில் வளாகம்** (ஆங்கிலம்: *Batujaya Temple Complex* இந்தோனேசிய மொழி: *Percandian Batujaya*) என்பது இந்தோனேசியா, மேற்கு ஜாவா, காரவாங், பத்துஜெயா கிராமத்தில் அமைந்துள்ள ஒரு தொல்பொருள் தளமாகும்.  
பத்துஜெயா கோயில்கள் ஜாவாவில் எஞ்சியிருக்கும் மிகப் பழமையான கோயில் கட்டமைப்புகளாக இருக்கலாம் என்றும்; தருமநகரா இராச்சியத்தின் போது, கிபி. 5 – கிபி. 6-ஆம் நூற்றாண்டுகளில் கட்டப்பட்டதாக இருக்கலாம் என தொல்பொருள் ஆய்வாளர்கள் மதிப்பிட்டுள்ளனர்.
# பத்துஜெயா கோயில் வளாகம்

## பொது

ஐந்து சதுர கிலோமீட்டர் பரப்பளவைக் கொண்டுள்ள இந்தத் தளம்; ஏறக்குறைய 30 கட்டமைப்புகளைக் கொண்டுள்ளது. இந்தக் கட்டமைப்புகள், சுந்தானிய மொழியில் உன்யூர் *(Hunyur)* அல்லது ஊனூர் *(Unur)* என்று அழைக்கப்படுகின்றன.  
1984-இல் இந்தோனேசியப் பல்கலைக்கழகத்தின் தொல்பொருள் ஆய்வாளர்களால் இந்தத் தளம் முதன்முதலில் கண்டுபிடிக்கப்பட்டது. அதன் பின்னர் நடைபெற்ற அகழ்வாராய்ச்சியில் இருந்து 17 கட்டமைப்புகள் கண்டுபிடிக்கப்பட்டன. அவற்றில் மூன்று கட்டமைப்புகள் குளங்களின் வடிவில் உள்ளன.
# பத்துஜெயா கோயில் வளாகம்

## கட்டமைப்பு

பத்து ஜெயா ஆலயக் கட்டமைப்புகள் களிமண் மற்றும் அரிசி உமிகளின் கலவை கொண்ட செங்கற்களால் ஆனது. அந்தக் கட்டமைப்புகள் எரிமலை பாறைகளால் உருவாக்கப்படவில்லை. மீட்கப்பட்ட இரண்டு கட்டமைப்புகள் கோயில் வடிவில் உள்ளன.  
அவற்றில் ஜீவா கோயில் *(Jiwa Temple)* என அழைக்கப்படும் கோயில் முழுமையாக மீட்டெடுக்கப்பட்டு உள்ளது. பாண்டுங் தொல்லியல் அமைப்பின் *(Bandung Archeology Agency)* தலைவரான டாக்டர் டோனி திஜுபியன்டோனோ *(Dr. Tony Djubiantono)* என்பவரின் கூற்றுப்படி, ஜீவா கோயில் 2-ஆம் நூற்றாண்டில் கட்டப்பட்டதாகும்.
# பத்துஜெயா கோயில் வளாகம்

## வரலாறு

இந்தோனேசியாவின் மிகப் பழமையான இந்து-பௌத்த இராச்சியமான தருமநகராவின் இருப்பிடத்திற்குள் பத்து ஜெயா ஆலயங்கள் இருப்பதால் இந்த தொல்பொருள் தளத்தின் கண்டுபிடிப்பு முக்கியமானதாகக் கருதப்படுகிறது.  
பத்து ஜெயா கட்டமைப்புகள் கண்டுபிடிப்புக்கு முன், மேற்கு ஜாவாவில் பழங்கால கோயில் எச்சங்கள் எதுவும் இல்லை. இதற்கு முன்னர், மேற்கு ஜாவாவில் நான்கு கோயில் தளங்கள் மட்டுமே கண்டுபிடிக்கப்பட்டன.
# பத்துஜெயா கோயில் வளாகம்

## வரலாறு

### இந்தோனேசிய பண்பாட்டுப் புதையல் செல்வம்

5-ஆம் மற்றும் 6-ஆம் நூற்றாண்டுகளுக்கு இடைப்பட்ட காலத்தில் ஜீவா கோயில் கட்டப்பட்டு இருக்கலாம் என முதற்கட்ட ஆய்வில் கண்டறியப்பட்டது. அப்பகுதியில் ஏராளமான சிறிய களிமண் பலகைகள் மற்றும் பிரார்த்தனையில் பயன்படுத்தப்படும் புத்தரின் படங்களும் கண்டுபிடிக்கப்பட்டன. அவற்றில் காணப்படும் கல்வெட்டு அமைப்புகளின் அடிப்படையில் ஐந்தாம்; ஆறாம் நூற்றாண்டு கால உறுதிப்பாடு செய்யப்பட்டது.  
ஏப்ரல் 2019-இல், பத்துஜெயா கோயில் வளாகம் இந்தோனேசிய தேசிய பண்பாட்டுப் புதையல் செல்வம் *(Indonesian National Cultural Treasure)* என அறிவிக்கப்பட்டது.
# பத்துஜெயா கோயில் வளாகம்

## காட்சியகம்

- **பத்துஜெயா வளாகக் கண்டுபிடிப்புகள் (கிபி. 5 – கிபி. 6-ஆம் நூற்றாண்டுகள்)**
# திபிதாபா ஆறு

**திபிதாபா ஆறு** (*Tipitapa River* Or *Río Tipitapa*) நடு அமெரிக்கா நாடான நிக்கராகுவா நாட்டின் நன்னீர் ஏரிகளான மனாகுவா ஏரியிலிருந்து நிக்கராகுவா ஏரி வரை பாயும் குறைந்த நீளம் கொண்ட ஆறு ஆகும். இந்த ஆற்றில் மழைக்காலங்களில் மட்டும் நீர் பாய்கிறது மழைக்காலங்களில் ஆற்று நீர் வெள்ளத்தால் திபிதாபா நகரம் கடுமையாக பாதிக்கப்படுகிறது. இந்த ஆறு பெரிய சதுப்பு நிலங்கள் மற்றும் குளங்கள் மற்றும் பசுமையான தாவரங்களால் மூடப்பட்டுள்ளது.
# நிக்கராகுவா கால்வாய் மற்றும் மேம்பாட்டுத் திட்டம்

**நிக்கராகுவா கால்வாய் மற்றும் மேம்பாட்டுத் திட்டம்** (*Nicaraguan Canal and Development Project*), பனமா கால்வாய் போன்று நிக்கராகுவா நாட்டில் வணிகக் கப்பல் போக்குவரத்திற்காக, கரிபியக் கடலையும், பசிபிக் பெருங்கடலையும் கால்வாய்கள் வெட்டி இணைக்கும் பெருந் திட்டமாகும். இத்திட்டத்தினை சீனாவின் ஆங்காங்கு நிக்கராகுவா கால்வாய் மேம்பாட்டு முதலீட்டு நிறுவனம் நிதியுதவி செய்ய உள்ளது.இக்கால்வாய் வெட்டும் திட்டத்திற்கு பிரிட்டோ ஆறு மற்றும் நிக்கராகுவா ஏரிகள் பயன்படுத்தப்பட உள்ளது.திட்டமிடப்பட்டுள்ள கால்வாயின் நீளம் 270 கிலோ மீட்டர் (170 மைல்கள்) ஆகும். இக்கால்வாய் திட்டம் பசிபிக் பெருங்கடலில் கலக்கும் பிரிட்டோ ஆற்றிலிருந்து, நிக்கராகுவா ஏரி வரையும், பின்னர் நிக்கராகுவா ஏரியிலிருந்து கரிபியக் கடல் வரையும் செயல்படுத்தப்பட உள்ளது.
# நிக்கராகுவா கால்வாய் மற்றும் மேம்பாட்டுத் திட்டம்

## எதிர்ப்புகள்

இத்திட்டத்தால் நடு அமெரிக்காவின் முதன்மை நீர் நிலையான நிக்கராகுவா ஏரிக்கு சுற்றுச்சூழல் பாதிப்புக்கு உள்ளாகும் என அறிவியல் அறிஞர்கள் எடுத்துரைத்தனர். மேலும் கப்பல் போக்குவரத்து நிபுணர்கள் மற்றும் பொறியாளர்களால் திட்டத்தின் நம்பகத்தன்மை கேள்விக்குள்ளாக்கப்பட்டது.
# நிக்கராகுவா கால்வாய் மற்றும் மேம்பாட்டுத் திட்டம்

## திட்டம் கைவிடல்

மே 2024ல் நிக்கராகுவா சட்டமன்றம் இக்கால்வாய் திட்டத்திற்கு முதலீடு செய்யும் ஆங்காங்கு நிக்கராகுவா கால்வாய் மேம்பாட்டு முதலீட்டு நிறுவனத்திற்கு சலுகைகள் வழங்க மறுத்து விட்டது.இதனால் நிக்கராகுவா கால்வாய் திட்டம் கைவிடப்பட்டுள்ளது.
# பிரிட்டோ ஆறு

வழியாக கரிபியக் கடல் வரை வெட்டப்படும் நிக்கராகுவா கால்வாய் மற்றும் மேம்பாட்டுத் திட்டம் (நீலக் கோடு)]]  
**பிரிட்டோ ஆறு** (*Rio Brito*), நடு அமெரிக்க நாடான நிக்கராகுவாவின் தென்மேற்கில் பாய்ந்து பசிபிக் பெருங்கடலில் கலக்கிறது. நிக்கராகுவா கால்வாய் திட்டத்தின் ஒரு பகுதியாக இந்த ஆறும் நிக்கராகுவா ஏரியும் பயன்படுத்தப்பட உள்ளது.
# மக்னீசியம் ஐதரைடு

**மக்னீசியம் ஐதரைடு** (*Magnesium hydride*) என்பது MgH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின் எடையில் 7.66% ஐதரசனைக் கொண்டுள்ளது. ஐதரசன் சேமிப்பு ஊடகமாகவும் ஆய்வு செய்யப்பட்டுள்ளது.
# மக்னீசியம் ஐதரைடு

## தயாரிப்பு

1951 ஆம் ஆண்டில் மக்னீசியம், ஐதரசன் ஆகிய தனிமங்களில் இருந்து தயாரிக்கப்பட்டது. MgI<sub>2</sub> வினையூக்கியின் முன்னிலையில் அதிக அழுத்தம் மற்றும் வெப்பநிலையில் (200 வளிமண்டல அழுத்தம், 500 °செல்சியசு) மக்னீசியம் உலோகத்துடன் நேரடியாக ஐதரசனைச் சேர்த்து ஐதரசனேற்றம் செய்து மக்னீசியம் ஐதரைடு தயாரிக்கப்பட்டது:  
:Mg + H<sub>2</sub> → MgH<sub>2</sub>  
கோளகை அரைவை எந்திரத்தில் உற்பத்தி செய்யப்படும் நுண்படிக மக்னீசியத்தைப் பயன்படுத்தி Mg மற்றும் H2 தனிமங்களிலிருந்து குறைந்த வெப்பநிலையில் மக்னீசியம் ஐதரைடு உற்பத்தி ஆய்வு செய்யப்பட்டது. பிற தயாரிப்பு முறைகளில் பின்வருவன அடங்கும்:  
- மக்னீசியம் ஆந்த்ரசீனின் ஐதரசனேற்ற வினையில் மக்னீசியம் ஐதரைடு உருவாகும்.:
:Mg(ஆந்த்ரசீன்) + H<sub>2</sub> → MgH<sub>2</sub>
- இலித்தியம் அலுமினியம் ஐதரைடுடன் ஈரெத்தில்மக்னீசியம் வினைபுரிந்தாலும் மக்னீசியம் ஐதரைடு உருவாகும்.  
- பீனைல்சிலேனுடன் ஈதர் அல்லது ஐதரோகார்பன் கரைப்பான்களில் கரைக்கப்பட்ட டைபியூட்டைல் மக்னீசியம் சேர்மத்துடன் டெட்ரா ஐதரோ பியூரான் அல்லது டெட்ராமெத்திலெத்திலீன்டையமீன் ஈந்தணைவி முன்னிலையில் சிக்கலான MgH<sub>2</sub> இன் தயாரிப்பான MgH<sub>2</sub>.THF தயாரிக்கப்படுகிறது. மக்னீசியம் ஐதரைடுக்கு குறைந்தபட்சம் நான்கு உயர் அழுத்த வடிவங்கள் உள்ளன: α-PbO<sub>2</sub> கட்டமைப்பைக் கொண்ட γ-MgH<sub>2</sub>, Pa-3 என்ற இடக்குழுவுடன் கூடிய கனசதுர β-MgH<sub>2</sub> , Pbc21 என்ற இடக்குழுவுடன் கூடிய செஞ்சாய்சதுர எச்பி1 மற்றும் Pnma என்ற இடக்குழுவுடன் கூடிய செஞ்சாய்சதுர எச்பி2 ஆகியவை மக்னீசியம் ஐதரைடு வடிவங்களாகும். கூடுதலாக ஒரு விகிதவியலுக்கு ஒவ்வாத MgH(2-δ) வடிவமும் வகைப்படுத்தப்பட்டுள்ளது. ஆனால் இது மிகச் சிறிய துகள்களுக்கு மட்டுமே இருப்பதாகத் தோன்றுகிறது.
(பேரளவு MgH<sub>2</sub> சேர்மத்திற்கு விகிதவியல் அவசியமாகும். ஏனெனில், இது H காலியிடங்களின் மிகக் குறைந்த செறிவுகளுக்கு மட்டுமே இடமளிக்கும்) ).
# மக்னீசியம் ஐதரைடு

## பிணைப்பு

உரூட்டைல் வடிவத்தில் காணப்படும் பிணைப்பு சில சமயங்களில் முற்றிலும் அயனிப்பிணைப்பாக இல்லாமல் இயற்கையில் ஓரளவு சகப்பிணைப்பு என்று விவரிக்கப்படுகிறது. மின் விசையை அதிகப்படுத்தும் சாதன எக்சுகதிர் விளிம்பு விளைவு சோதனை மூலம் மேற்கொள்ளப்பட்ட மின்னூட்ட அடர்த்தி நிர்ணயம், மக்னீசியம் அணு முழுமையாக அயனியாக்கம் அடைந்து கோள வடிவில் உள்ளது என்றும் ஐதரைடு அயனி நீளமானது என்பதையும் குறிக்கிறது. MgH, MgH<sub>2</sub>, Mg<sub>2</sub>H, Mg<sub>2</sub>H<sub>2</sub>, Mg<sub>2</sub>H<sub>3</sub> மற்றும் Mg<sub>2</sub>H<sub>4</sub> ஆகிய மக்னீசியம் ஐதரைடின் மூலக்கூறுகள் அதிர்வு நிறமாலை மூலம் அடையாளம் காணப்பட்டுள்ளன. இம்மூலக்கூறு வடிவங்கள் 10 கெல்வினுக்கும் குறைவான அணிக்கோவையில் தனிமைப்படுத்தப்பட்ட மாதிரிகளில் கண்டறியப்பட்டுள்ளன. இவை ஐதரசனின் சீரொளி நீக்கம் செய்யப்பட்டதைத் தொடர்ந்து உருவாகின்றன. Mg<sub>2</sub>H<sub>4</sub> மூலக்கூறு இருபடி அலுமினியம் ஐதரைடு (Al2H6) போன்ற ஒரு பாலம் அமைப்பைக் கொண்டுள்ளது. சிதைந்து ஐதரசனை உருவாக்குகிறது.[16] மீளக்கூடிய ஐதரசன் சேமிப்பு ஊடகமாக MgH<sub>2</sub> சேர்மத்தைப் பயன்படுத்துவதில் அதிக வெப்பநிலை ஒரு வரம்பாகக் கருதப்படுகிறது:  
:MgH<sub>2</sub> → Mg + H<sub>2</sub>
# கிறித்துமசு தீவு (தசுமேனியா)

**கிறித்துமசு தீவு** (*Christmas Island (Tasmania)*) என்பது **புத்தாண்டு குழு**வின் ஒரு பகுதியாகும். இது ஆத்திரேலியாவின் தசுமேனியா வடமேற்கு கடற்கரையில் பெரும் ஆத்திரேலிய விரிகுடாவில் அமைந்துள்ள ஒரு கருங்கல் தீவு ஆகும்.
# கிறித்துமசு தீவு (தசுமேனியா)

## புவியியல்

பன்னாட்டு நீர்ப்பரப்பு அமைப்பின் கூற்றுப்படி, பாசு குடாவினைப் பெரும் ஆத்திரேலிய பெருங்குடாவிலிருந்து பிரிக்கும் பிரிவு கிங் தீவு வழியாகச் செல்கிறது. எனவே கிறித்துமசு தீவு பெரும் ஆத்திரேலியன் பெருங்குடாவில் அமைந்துள்ளது.  
கிறித்துமசு தீவை தாசுமேனியாவின் கிழக்குக் கடற்கரையில் உள்ள சிறிய கிறித்துமசு தீவுடனோ அல்லது இந்தியப் பெருங்கடலில் உள்ள ஆத்திரேலிய வெளிப்புறக் கிறித்துமசு தீவுடன் குழப்பக்கூடாது.
# இந்திய உள்துறை செயலாளர்

**இந்திய உள்துறை செயலாளர்** (*Home Secretary (India)*) என்பவர் இந்திய அரசின் உள்துறை அமைச்சகத்தின் நிர்வாகத் தலைவராக உள்ளார். இந்தப் பதவியை இந்திய அரசின் செயலாளர் பதவியில் உள்ள மூத்த இந்திய ஆட்சிப் பணி அதிகாரி ஒருவர் வகிக்கிறார். தற்போதைய உள்துறை செயலாளராக கோவிந்த் மோகன் உள்ளார். மத்திய சேமக் காவல் படை, மத்தியத் தொழில்துறை பாதுகாப்புப் படை, எல்லைப் பாதுகாப்புப் படை மற்றும் மத்திய காவல்துறை அமைப்புகள் உட்பட அனைத்து மத்தியப் படைகளும் மத்திய உள்துறை செயலாளரின் கீழ் உள்ளன.  
இந்திய அரசின் செயலாளராக, உள்துறை செயலாளர் இந்திய முன்னுரிமையில் 23வது இடத்தில் உள்ளார்.
# இந்திய உள்துறை செயலாளர்

## அதிகாரங்கள், பொறுப்புகள் மற்றும் பதவிகள்

உள்துறை செயலாளர் உள்துறை அமைச்சகத்தின் நிர்வாகத் தலைவராகவும், உள்துறை அமைச்சகத்திற்குள் கொள்கை மற்றும் நிர்வாகத்தின் அனைத்து விடயங்களிலும் உள்துறை அமைச்சரின் முதன்மை ஆலோசகராகவும் உள்ளார்.  
உள்துறை செயலாளரின் பணி பின்வருமாறு:  
- உள்துறை அமைச்சகத்தின் நிர்வாகத் தலைவராகச் செயல்படுதல். இது தொடர்பான பொறுப்பு முழுமையானது மற்றும் பங்கிடப்படாதது.
- கொள்கை மற்றும் நிர்வாக விவகாரங்களின் அனைத்து அம்சங்களிலும் உள்துறை அமைச்சரின் தலைமை ஆலோசகராகச் செயல்படுதல்.
|}
# இந்திய உள்துறை செயலாளர்

## உள்துறை செயலாளர்களின் பட்டியல்

| கோவிந்த் மோகன் | 23 ஆகத்து 2024 | பதவியில் |  |
| --- | --- | --- | --- |
| அஜய் குமார் பல்லா | 22 ஆகத்து 2019 | 22 ஆகத்து 2024 |  |
| ராஜீவ் கௌபா | 31 ஆகத்து 2017 | 22 ஆகத்து 2019 |  |
| ராஜீவ் மெஹ்ரிஷி | 31 ஆகத்து 2015 | 30 ஆகத்து 2017 |  |
| எல். சி. கோயல் | 5 பிப்ரவரி 2015 | 31 ஆகத்து 2015 |  |
| அனில் கோஸ்வாமி | 30 சூன் 2013 | 4 பிப்ரவரி 2015 |  |
| ஆர். கே. சிங் | 30 சூன் 2011 | 30 சூன் 2013 |  |
| கோபால கிருஷ்ண பிள்ளை | 30 சூன் 2009 | 30 சூன் 2011 |  |
| மதுகர் குப்தா | 31 மார்ச் 2007 | 30 சூன் 2009 |  |
| வினோத் குமார் துக்கல் | 31 மார்ச் 2005 | 31 மார்ச் 2007 |  |
| திரேந்திரா சிங் | 1 சூலை 2004 | 31 மார்ச் 2005 |  |
| அனில் பைஜால் | 8 பிப்ரவரி 2004 | 1 சூலை 2004 |  |
| என். கோபாலசுவாமி | 15 அக்டோபர் 2002 | 8 பிப்ரவரி 2004 |  |
| கமல் பாண்டே | 5 மே 1999 | 15 அக்டோபர் 2002 |  |
| பால்மிகி பிரசாத் சிங் | 1 நவம்பர் 1997 | 4 மே 1999 |  |
| கே. பத்மநாபையா | சூன் 1,1994 | 31 அக்டோபர் 1997 |  |
| என். என். வோரா | 6 ஏப்ரல் 1993 | 31 மே 1994 |  |
| மாதவ் கோட்போலே | 4 அக்டோபர் 1991 | 23 மார்ச் 1993 |  |
| ஆர். கே. பார்கவா | திசம்பர் 12,1990 | 3 அக்டோபர் 1991 |  |
| நரேஷ் சந்திரா | 21 மார்ச் 1990 | 11 திசம்பர் 1990 |  |
| ஷிரோமணி ஷர்மா | 29 திசம்பர் 1989 | 20 மார்ச் 1990 |  |
| ஜே. ஏ. கல்யாணகிருஷ்ணன் | 17 அக்டோபர் 1988 | 29 திசம்பர் 1989 |  |
| சி. ஜி. சோமியா | 1 சூலை 1986 | 16 அக்டோபர் 1988 |  |
| ஆர். டி. பிரதான் | 15 சனவரி 1985 | 30 சூன் 1986 |  |
| பிரேம் குமார் | 6 நவம்பர் 1984 | 15 ஜனவரி 1985 |  |
| எம். எம். கே. வாலி | 1 மார்ச் 1984 | 4 நவம்பர் 1984 |  |
| டி. என். சதுர்வேதி | 12 ஆகத்து 1981 | 29 பிப்ரவரி 1984 |  |
| எஸ். எம். எச். பர்னி | 29 பிப்ரவரி 1980 | 12 ஆகஸ்ட் 1981 |  |
| டி. சி. ஏ. ஸ்ரீநிவாஸவரதன் | 31 மார்ச் 1977 | 29 பிப்ரவரி 1980 |  |
| எஸ். எல். குரானா | 23 சூன் 1975 | 30 மார்ச் 1977 |  |
| நிர்மல் குமார் முகர்ஜி | 4 சூலை 1973 | 23 சூன் 1975 |  |
| கோவிந்த் நரேன் | சனவரி 1,1971 | 18 மே 1973 |  |
| எல். பி. சிங் | 18 செப்டம்பர் 1964 | சனவரி 1,1971 |  |
| வி. விஸ்வநாதன் | 27 நவம்பர் 1961 | 18 செப்டம்பர் 1964 |  |
| பி. என். ஜா | 15 சனவரி 1958 | 26 நவம்பர் 1961 |  |
| ஏ. வி. பாய் | மார்ச் 1,1953 | சனவரி 14,1958 |  |
| எச். வி. ஆர். அய்யங்கார் | ஆகஸ்ட் 1,1948 | பிப்ரவரி 28,1953 |  |
| ஆர். என். பானர்ஜி | 5 மே 1947 | 2 சூலை 1948 | } |